laion/Wikipedia-Exotic huggingface dataset:
קרן מחקה

קרן מחקה היא קרן נאמנות או קרן סל שעוקבת אחרי מדד קיים של מניות או איגרות חוב ונצמדת לשינויים במדד זה. למשל קרן מחקה S&P 500 מטרתה לעקוב אחר השינויים במדד S&P 500 וקרן מחקה תל אביב 125 מטרתה לעקוב אחר השינויים במדד תל אביב 125 וכן הלאה. זהו מוצר השקעה פאסיבי שמחקה את ביצועי מדד מסוים באמצעות חשיפה לנכסי הבסיס שלו. הקרן המחקה הראשונה התחילה את פעילותה בשנת 2008 ומאז השוק הזה צמח מאוד. נכון ל-2020 תופסות הקרנות המחקות מעל 10% מכלל קרנות הנאמנות בישראל, ונכון ל-2019 הן ניהלו כ-31 מיליארד שקל. קרן נאמנות מחקה מדד דומה במהותה לקרן סל מחקה מדד (ETF בארצות הברית). ההבדל העיקרי בין שני המוצרים הוא שבעוד קרן סל נסחרת במשך היום כמו מניה רגילה, קרן נאמנות אינה נסחרת בבורסה ומחירה נקבע פעם ביום. בסוף יום המסחר נקבע שער אחיד לקרן לכל בעלי היחידות שקנו או מכרו את הקרן באותו היום. את הקרנות המחקות ניתן לרכוש ולפדות באמצעות הבנקים ובתי ההשקעות. המשקיע ישלם בעת רכישת הקרן או מכירתה עמלת קנייה/עמלת מכירה. קרן מחקה שואפת לעשות את מיטב המאמצים על מנת להשיג את תשואת המדד אחריו היא עוקבת, אך אינה מתחייבת לכך. הפער בין תשואת המדד והתשואה של הקרן המחקה נקרא “פער עקיבה”. לרשות מנהל הקרן עומדים מספר אפשרויות על מנת להשיג את התשואה הקרובה ביותר למדד, לדוגמה: את הנכסים בעלי המשקל הגבוה במדד, לקנות לפי המשקולות שלהם באותו המדד, אבל בנכסים בעלי המשקל הנמוך במדד לשנות את המשקולות. גם אם כתוצאה מכך תיווצר שגיאת עקיבה, היא תהיה לא משמעותית מאחר שהנכסים בעלי המשקל הנמוך משפיעים באופן נמוך על דיוק העקיבה. היות שאין עלויות גבוהות לניהול הקרן, דמי הניהול נוטים להיות נמוכים מאד, ולעיתים אף אין דמי ניהול כלל אולם בדרך כלל רק קרנות חדשות המעוניינות לגייס משקיעים אינן גובות דמי ניהול כלל, ובהמשך כשהקרן צומחת היא מתחילה לגבות דמי ניהול. קרן יכולה להיות קרן מחלקת או קרן צוברת. בקרן מחלקת, דיבידנדים ותקבולי ריבית בגין אג"ח שמחולקים על ידי הנכסים הכלולים בקרן מחולקים למחזיקי הקרן ואילו בקרן צוברת הם מושקעים חזרה בקרן. בישראל יש רק קרנות צוברות. תעודת סל מה זה קרנות מחקות מדד?, סרטון באתר יוטיוב, 12.12.2021 מה זה קרן סל/קרן מחקה, סרטון באתר יוטיוב, 26.4.2023 הוראה - כללים בעניין קרן מחקה, רשות ניירות ערך, 2018 טיוטת תיקון ההוראה למנהלי קרנות נאמנות בדבר ניהול ההשקעות בקרן מחקה, רשות ניירות ערך, 2023 תקנות השקעות משותפות בנאמנות (קרנות מחקות), התשע״ח–2018, ספר החוקים הפתוח, באתר ויקיטקסט סיון זלצברג, קרן מחקה – מדריך קרנות מחקות והשקעה במדדים, באתר מור בית השקעות קרן נאמנות מחקה, באתר אלטשולר שחם קרנות מחקות: מה היתרונות שלהן, באתר אלטשולר שחם, ‏16.7.2020 קרנות מחקות – מה זה? במה הן שונות? ומה ההבדלים?, באתר VIDEA קרנות סל וקרנות מחקות פתוחות - מורה נבוכים | מגדל שוקי הון בית השקעות, באתר מגדל שוקי הון, ‏2019-05-05 קרן סל או קרן מחקה - מה ההבדל? ולמי מתאים כל מוצר?, באתר Savey מהן קרנות מחקות?, באתר מכללת אפיק, ‏2016-07-12
ליגת העל הסקוטית

הפרמיירשיפ הסקוטית (באנגלית: Scottish Premiership), או מטעמי חסות, שמה הרשמי הוא לדברוקס פרמיירשיפ (באנגלית: Ladbrokes Premiership), היא ליגת הכדורגל הבכירה בסקוטלנד. הליגה הוקמה בשנת 1890, ובמתכונתה הנוכחית היא נוסדה בשנת 2013 לאחר מיזוג "ליגת הכדורגל הסקוטית" עם "הפרמייר ליג הסקוטי". לאורך שנות התקיימותה של ליגת העל הסקוטית היא הייתה תחת שליטה כמעט מוחלטת של הקבוצות גלאזגו ריינג'רס וסלטיק, שזכו ביחד ב-107 מתוך 126 האליפויות בליגה, ובכל האליפויות מאז 1986. להלן הקבוצות המתמודדות בליגת העל הסקוטית בעונת 2023/2024: עם הקמת הליגה ב-1890, היה נהוג מבנה של שתי ליגות כאשר בתום כל עונה הקבוצה הפחות טובה בליגה הראשונה התחלפה עם הקבוצה הטובה בליגה השנייה. בשנות ה-70 של המאה ה-20 הונהג מבנה שלוש הליגות (הפרמייר דיוויזיה, הדיוויזיה הראשונה והדיוויזיה השנייה). בשנות ה-90 נוספה הדיוויזיה השלישית. בשנת 1998 החלו מועדונים בליגות הסקוטיות לפרוש מהליגה הסקוטית בגלל מבנה הליגה וכן שליטתן המוחלטת של החזקות בליגה וחולשת שאר הקבוצות, והוקמה הפרמייר ליג הסקוטית. בשנת 2000 שונה מבנה משחקי הליגה. לפי השיטה החדשה, לאחר שכל הקבוצות שיחקו 33 משחקים (3 משחקים נגד כל קבוצה אחרת בליגה) הליגה מחולקת לשתי קבוצות של 6 קבוצות בכל "תת-ליגה" והן משחקות חמישה משחקים ביניהן, משחק אחד בין כל קבוצה לקבוצה, כאשר הקבוצות "גוררות" איתן את הנקודות שצברו בסיבוב הראשון. בדרך זו, ייתכן מצב שקבוצה שהייתה במקום השביעי למשל תצבור יותר נקודות מאשר קבוצה במקום השישי, אך אין מעבר בין "תתי-הליגות". לפי שיטה זו בסוף העונה יורדת הקבוצה שהייתה במקום ה-12 לליגה הסקוטית השנייה והקבוצה הטובה בטבלת הליגה השנייה עולה לליגה הראשונה. בשנת 2013 התאחדו "ליגת הכדורגל הסקוטית" עם "הפרמייר ליג הסקוטית", והוקמה הליגה החדשה - הפרמיירשיפ הסקוטית. קבוצה המסומנת בכתב מודגש זכתה בגביע הסקוטי באותה העונה והשלימה דאבל מקומי. הוכרזה זכייה משותפת לאחר שהקבוצות סיימו עם אותו מספר נקודות ומשחק הפלייאוף ביניהן הסתיים בתיקו הליגה הושעתה בגלל מלחמת העולם השנייה, אולם התקיימו ליגות מקומיות לא רשמיות הליגה הוקפאה עקב התפרצות נגיף הקורונה, חושב מספר נקודות ממוצע למשחק על מנת לקבוע את הטבלה הסופית והאלופה בעונה זו ליגות כדורגל מוספות אתר האינטרנט הרשמי של ליגת העל הסקוטית (באנגלית) סקוטלנד: גלאזגו ריינג'רס הבטיחה רשמית זכייה באליפות - לראשונה זה עשור, באתר וואלה, 7 במרץ 2021
Never Gonna Say I'm Sorry

"Never Gonna Say I'm Sorry" (בעברית: "לעולם לא אגיד שאני מצטערת") הוא שיר של הלהקה השוודית אייס אוף בייס, שיצא כסינגל ב-11 במרץ 1996. זה היה הסינגל השלישי שהופץ מהאלבום השני של הלהקה, The Bridge (1995). באירופה, השיר הגיע למקום השישי בהונגריה, למקום ה-12 בדנמרק ולמקום ה-17 בפינלנד. בארצות הברית, הוא הגיע למקום השישי במצעד השירים מתחת להוט 100. ובקנדה, הוא הגיע למקום ה-53 בקנדה הוט 100. השיר נכתב על ידי חבר הלהקה יונאס ברגרן, שקיווה לשחזר את ההצלחה של הלהיט שלהם "All That She Wants" משנת 1993. הוא הזכיר במפורש את קווי הדמיון בין שני השירים בתווים של החוברת לאלבום The Bridge. הוא אמר, "החלטנו בשלב מוקדם לעשות עיבוד כמו של 'All That She Wants' ותופים כי זה תמיד כיף שיש משהו ישן בתקליט חדש". "Never Gonna Say I'm Sorry" לא הגיע לאותה רמת הצלחה כמו "Lucky Love" ו-"Beautiful Life", אבל היה להיט. הוא הגיע לעשירייה הפותחת בהונגריה, שם הגיע למקום השישי. בנוסף, דורג ב-20 העליונים בדנמרק ופינלנד, ב-30 העליונים בשוודיה וב-40 העליונים באיסלנד. הוא לא הגיע למצעד הסינגלים הבריטי, אך הגיע למקום ה-78 במצעד אירופה הוט 100. מחוץ לאירופה, "Never Gonna Say I'm Sorry" הגיע למקום השביעי במצעד הדאנס/אורבני של RPM ולמקום ה-53 בקנדה הוט 100, למקום השישי במצעד השירים מתחת להוט 100 ולמקום ה-18 במצעד סינגלי הדאנס/אלקטרוני המסחריים בארצות הברית. בהמשך, דורג במקום ה-12 בצ'ילה וה-79 באוסטרליה. הווידאו קליפ הנלווה לשיר בוים על ידי הבמאי הבריטי ריצ'רד הסלופ ויצא בשנת 1996. הקליפ כולל תמונות ממוחשבות ואפקטי מראה שנועדו לגרום לקליפ להרגיש כמו בית כיף, בדומה לקליפ של "SOS" של אבבא. בארצות הברית הקליפ מעולם לא פורסם כיוון שאריסטה רקורדס לא הייתה מרוצה ממנו ובחרה לא להוציא אחד שילווה את יציאת הסינגל. באירופה לווה הסינגל במסע קידום קצר של הלהקה ובשני קליפים חלופיים. על אף שהגרסה האמריקאית של הקליפ ל-"Lucky Love" צולמה מאוחר יותר, "Never Gonna Say I'm Sorry" היה כרונולוגית הקליפ האחרון שהופץ בהשתתפות דומיננטית של מאלין. מאוחר יותר הוא פורסם בערוץ היוטיוב הרשמי של אייס אוף בייס בינואר 2015. נכון לאוגוסט 2022, הקליפ צבר יותר מ-20 מיליון צפיות ביוטיוב. מידע על היצירה "Never Gonna Say I'm Sorry" באתר מיוזיק בריינז מידע על הסינגל "Never Gonna Say I'm Sorry" באתר מיוזיק בריינז מידע על היצירה "Never Gonna Say I'm Sorry" באתר Discogs סרטון השיר "Never Gonna Say I'm Sorry" באתר יוטיוב Ace Of Base - Never Gonna Say I'm Sorry (באנגלית), 1996, נבדק ב-2023-06-03 Berggren, Jonas: The Bridge (album booklet), page 2. Arista Records, 1995 Ace of Base – Never Gonna Say I'm Sorry, נבדק ב-2023-06-03 Ace of Base - Never Gonna Say I'm Sorry (Official Music Video), נבדק ב-2023-06-03 "Selected New Releases" Never Gonna Say I'm Sorry, נבדק ב-2023-06-03 Never Gonna Say I'm Sorry, 1996, נבדק ב-2023-06-03 Never Gonna Say I'm Sorry, נבדק ב-2023-06-03
קרים קרימוב

קרים קרימוב (באזרית: Kərim Abbas Əli oğlu Kərimov, ברוסית: Керим Алиевич Керимов; ‏14 בנובמבר 1917 - 29 במרץ 2003), מדען טילים סובייטי, ממייסדי תעשיית החלל הסובייטית ובמשך שנים איש מרכזי בתוכנית החלל הסובייטית. חרף תפקידו החשוב, זהותו נשמרה בסוד מפני הציבור במשך רוב הקריירה שלו. הוא היה אחד מאדריכלי שרשרת ההצלחות הסובייטיות שהדהימו את העולם מתחילת שנות השישים של המאה ה-20 - משיגור האדם הראשון לחלל, יורי גגארין, ועד לתחנת החלל מיר ששוגרה ב-1986. קרים קרימוב נולד למשפחה של מהנדס-טכנולוג בבאקו שבאזרבייג'ן. לאחר שסיים את לימודיו ב-1942 במכון התעשייתי אזרבייג'ן, המשיך קרימוב את לימודיו באקדמית חיל התותחנים דזרזינסקי, שם תכנן ופיתח מערכות טילים. כמומחה בטכנולוגיית טילים, עבד קרימוב במלחמת העולם השנייה בבדיקת ובקבלת משגרי טילי הקטיושה המפורסמים. על עבודתו זכה באות הכוכב האדום. קרים קרימוב היה מעורב באירונאוטיקה הסובייטית מראשיתה. לאחר מלחמת העולם השנייה עבד קרימוב על תוכנית סובייטית לפיתוח טיל בליסטי בין יבשתי, וב-1960 הועלה לתפקיד ראש הדירקטוריון השלישי של הדירקטוריון המרכזי של טילים (GURVO) של משרד ההגנה הסובייטי שפיקח על שיגורי ניסוי סודיים. ביחד עם מומחי טילים נוספים, נשלח קרימוב לגרמניה ב-1946 במטרה לאסוף מידע אודות הטיל הגרמני V-2. ב-1964 הפך קרימוב לראש הדירקטוריון המרכזי של כוחות החלל (TsUKOS) של משרד ההגנה ההגנה הסובייטי. בעקבות מותו של סרגיי קורוליוב ב-1966 מונה קרימוב ליושב ראש הסמכת המדינה על טיסות מאוישות ועמד בראש רשות זו במשך 25 שנה (1966–1991). הוא פיקח על כל שלב בפיתוח ובהפעלה של חלליות מאוישות וחלליות מחקר בלתי מאוישות. כדוגמת חלוצי חלל סובייטים אחרים, סירבו הרשויות הסובייטיות במשך שנים לחשוף את זהותו של קרימוב לציבור. בשיגורי חלל ששודרו בטלוויזיה התמקדו המצלמות תמיד בקוסמונאוטים ולא באיש שלו דיווחו הקוסמונאוטים על נכונותם לבצע את המשימה. היות שקרימוב היה "גנרל עלום", הוא תמיד נחבא מצילומי המצלמות, ורק קולו שודר. שמו נותר חשאי עד תקופת ה"גלאסנוסט" בברית המועצות, וב-1987 הוא נזכר לראשונה בעיתון פראבדה. לאחר פרישתו ב-1991 היה קרימוב יועץ עבור מרכז הבקרה הראשי של טיסות לחלל של סוכנות החלל הרוסית, וכתב את ההיסטוריה של תוכנית החלל הסובייטית ב"הדרך לחלל". על תרומותיו לקידום התוכנית החלל הוא זכה פעמיים בפרס ברית המועצות ובפרס לנין קרימוב מת ב-29 במרץ 2003 במוסקבה. מדיה וקבצים בנושא קרים קרימוב בוויקישיתוף
האספה הלאומית של סנגל

האספה הלאומית של סנגל (בצרפתית: Assemblée nationale) היא הפרלמנט החד-ביתי של מדינת סנגל. האספה הלאומית נוסדה ב-1960 ובה 80 מושבים. עם השנים הוגדל מספרם בהדרגה והחל מ-2017 יש בה 165 מושבים. חבריה נבחרים לתקופת כהונה של חמש שנים. שיטת הבחירות הפרלמנטריות בסנגל היא מעורבת. הבוחרים מצביעים עבור רשימה במסגרת 43 מחוזות בחירה. 97 מן הצירים באספה נבחרים במסגרת מחוזות הבחירה, שבכל אחד מהם נבחרים ציר אחד עד שבעה צירים. הרשימה הזוכה במחוז פלוני מקבלת את כל המושבים בו. 15 מושבים מאוישים על פי הצבעתם של אזרחים השוהים מחוץ לסנגל במסגרת שמונה מחוזות בחירה שבכל אחד מהם נבחרים 1–3 צירים. בנוסף, 53 מן המושבים באספה מחולקים באופן יחסי לפי מספר הקולות שקיבלו הרשימות בספירה ארצית. בין השנים 1999–‏2001 ו-2007–‏2012 היה הפרלמנט בעל שני בתים וכלל גם סנאט. הרכבה של האספה נקבע לאחרונה בבחירות שנערכו ב-31 ביולי 2022. כתוצאה מהבחירות מיוצגות באספה שבע מפלגות. מדיה וקבצים בנושא האספה הלאומית של סנגל בוויקישיתוף מקור: ספר העובדות העולמי, כניסה ב-4 ביוני 2023.
הדסה ברגמן

הדסה ברגמן תירוש (1927 – 2013) הייתה ראשת המועצה הראשונה של המועצה אזורית אשכול (בזמנו מועצה אזורית חבל מעון). היא נבחרה בהחלטה של מוסדות הקיבוץ, וכיהנה בתפקיד בשנים 1951–1953. באותה תקופה הייתה האישה היחידה שכיהנה כראש מועצה אזורית. ב-1952 הייתה האישה היחידה שהשתתפה בכינוס המוניציפלי למועצות אזוריות. במהלך כהונתה פעלה לטובת אספקת חלקי חילוף לחקלאים, נגד הגנבות ביישובי הנגב ובהתמודדות עם בעיות ביטחון ובצורת, מחסור במים, תחבורה וקשר. אביה היה סגן ראש העיר פינסק, תפקיד חריג בזמנו ליהודים. היא נולדה בארץ והייתה חברת קיבוץ נירים. מספר שנים לאחר כהונתה עזבה את הקיבוץ בעקבות פרשת סנה. הפילוג האידואולוגי הוביל לסילוק של חלק מחברי הקיבוץ, ביניהם חברה דאז של ברגמן שלא הורשה יותר להיכנס לקיבוץ נירים, ולכן עזבה בצער את הקיבוץ לקיבוץ אחר. מאוחר יותר עברה לירושלים. אחת מבנותיה היא עפרה תירוש-בקר, פרופסור בחוג לשפה וספרות ערבית ובחוג ללשון העברית באוניברסיטה העברית בירושלים. הדסה תירוש (לבית ברגמן), 1927–2013, באתר MyHeritage בית עלמין הר המנוחות, הדסה תירוש לבית ברגמן ז"ל | בית עלמין הר המנוחות, ידיעות אחרונות | 01.09.13, באתר אבלים, ‏1 בספטמבר 2013 ראשי המועצה האזורית אשכול – הדסה ברגמן (תירוש) ז"ל – ראש המועצה בין השנים 1951–1953, באתר מועצה אזורית אשכול – סיפור מקומי ראשי המועצה האזורית אשכול – "החברה הדסה" – ראיון עם ראש המועצה הראשונה של המועצה האזורית אשכול – הגב' הדסה ברגמן תירוש, באתר מועצה אזורית אשכול – סיפור מקומי ⁨האישה היחידה בראש רשות מקומית | ⁨דבר⁩ | 16 יולי 1952 | אוסף העיתונות | הספרייה הלאומית, באתר הספרייה הלאומית ⁨כינוס מוניציפלי של ההתיישבות העובדת - נגד הקמת עיירות | על המשמר⁩ | 5 מרץ 1952 | אוסף העיתונות | הספרייה הלאומית, באתר הספרייה הלאומית סיור העיתונאים לנגב | על המשמר⁩ | 20 ינואר 1953 | אוסף העיתונות | הספרייה הלאומית, באתר הספרייה הלאומית ⁨משקי הנגב נאבקים בפגעי טבע ואדם ⁩ | ⁨דבר⁩ | 20 ינואר 1953 | אוסף העיתונות | הספרייה הלאומית, באתר הספרייה הלאומית דבר⁩ | 26 יוני 1953 | אוסף העיתונות | הספרייה הלאומית, באתר הספרייה הלאומית על ה"הסנהיסטים" בנירים-שאול גבעולי, באתר קיבוץ נירים קצת הסטוריה, באתר קיבוץ נירים ערך זה הוא קצרמר בנושא אישים ובנושא יישובים בישראל. אתם מוזמנים לתרום לוויקיפדיה ולהרחיב אותו.
יחסי הרפובליקה הדמוקרטית של קונגו – יוון

יחסי הרפובליקה הדמוקרטית של קונגו–יוון הם היחסים הדיפלומטיים בין הרפובליקה הדמוקרטית של קונגו ליוון. שתי המדינות חברות בארגון הבין-לאומי לפרנקופוניה. ישנה קהילה יוונית קטנה ברפובליקה הדמוקרטית של קונגו. בתחילת משבר קונגו ב-1960, חיל האוויר היווני, בהתאם להחלטת ממשלת יוון, שלח את טייסת התובלה השלישית לרפובליקה הדמוקרטית של קונגו, כדי לפנות יוונים המתגוררים במדינה, ולהעבירם לאזורים מאובטחים. שנה לאחר תחילת משבר קונגו, ב-1961 חיל האוויר היווני עזר במאמץ להשיב את הסדר על כנו ברפובליקה הדמוקרטית של קונגו, שזה אך קיבלה את עצמאותה. האו"ם החליט לשלוח לרפובליקה הדמוקרטית של קונגו מחלקת אוויר יוונית מיוחדת, שהייתה מורכבת מ-21 קצינים ומש"קים. ב-14 במרץ הוקצתה מחלקת האוויר היוונית תחת פיקוד הכוח האווירי של האו"ם והוטל עליה לבצע משימות שונות של האו"ם ברפובליקה הדמוקרטית של קונגו, בעיקר הובלת אספקה וכוח אדם. מאוחר יותר, הכוח תוגבר ב-4 מש"קים. ב-9 בנובמבר 1961 עזבה המחלקה היוונית את קונגו. ביולי 2009 התחייבה ממשלת יוון על העברת 500,000 דולר באמצעות הנציב העליון של האו"ם לפליטים עבור סיוע הומניטרי לקונגו. הרפובליקה הדמוקרטית של קונגו מחזיקה ביוון שגרירות באתונה. יוון מחזיקה ברפובליקה הדמוקרטית של קונגו שגרירות בקינשאסה ושתי קונסוליות כבוד בקיסנגני ובלובומבאשי. מדיה וקבצים בנושא יחסי הרפובליקה הדמוקרטית של קונגו – יוון בוויקישיתוף Greece sends aid to Congo
יחסי הרשות הפלסטינית – שוודיה

יחסי הרשות הפלסטינית–שוודיה הם היחסים הבילטרליים בין הרשות הפלסטינית לשוודיה. שוודיה הכירה במדינה פלסטינית ב-30 באוקטובר 2014. לרשות הפלסטינית יש שגרירות בסטוקהולם, שנפתחה בפברואר 2015. שוודיה נמנתה עם המדינות שתמכו בתוכנית החלוקה בכ"ט בנובמבר 1947. פולקה ברנדוט, דיפלומט שוודי שהיה מתווך מטעם האו"ם בסכסוך הישראלי-ערבי, נרצח על ידי פעילי לוחמי חרות ישראל שהאשימו אותו בהעדפת הערבים על פני היהודים, זאת אחרי שהציג תוכנית לשלום. שוודיה תיווכה גם בהסרת האיסור של ארצות הברית על קיום שיחות ישירות עם אש"ף. באוקטובר 2014 שוודיה הכירה במדינה פלסטינית לאחר שהמפלגה הסוציאל-דמוקרטית זכתה בקולות רבים בבחירות הכלליות בשוודיה 2014. הפלסטינים ותומכיהם בירכו על החלטת שוודיה, וראו בה כצעד משמעותי לקראת השגת הכרה בינלאומית במדינה פלסטינית. מדיה וקבצים בנושא יחסי הרשות הפלסטינית – שוודיה בוויקישיתוף AFP, שבדיה הכירה במדינה פלסטינית, באתר ynet, 30 באוקטובר 2014 "Sweden recognizes Palestinian state, hopes will revive peace process". Reuters. 30 באוקטובר 2014. {{cite web}}: (עזרה) "Israeli officials angry as Palestinian embassy opens in Sweden". Ya Libnan. 13 בפברואר 2015. {{cite web}}: (עזרה)
איבו רודריגש

איבו טיאגו דוש סנטוש רודריגש (בפורטוגזית: Ivo Tiago dos Santos Rodrigues; נולד ב-30 במרץ 1995 בבגים דו מונטה שבפורטוגל) הוא כדורגלן פורטוגזי המשחק בעמדת קשר הכנף בקבוצת אל חאליג' מהליגה הסעודית. רודריגש גדל במחלקות הנוער של ריו טינטו, פורטו ופדרואנסה. בשנת 2013 החל לשחק בקבוצת המילואים של פורטו. ב-13 בינואר 2015 ערך את הופעתו היחידה בקבוצה הראשונה של פורטו, בניצחון 3-1 על אוניאו דה מדיירה במסגרת גביע הליגה הפורטוגלית. ב-2 בפברואר 2015 הושאל רודריגש עד לתום עונת 2014/2015 לוויטוריה דה גימארייש מליגת העל הפורטוגלית. ב-4 בפברואר ערך את הופעת הבכורה שלו במועדון, בניצחון 2-0 על בלננסש במסגרת גביע הליגה הפורטוגלית. ב-8 בפברואר ערך את הופעת הבכורה שלו בליגה, בהפסד 1-0 לבלננסש במסגרת המחזור ה-20. בסך הכל ערך שלוש הופעות ליגה במדי המועדון. ב-1 באוגוסט 2015 הושאל רודריגש למשך עונה אחת לארוקה מליגת העל הפורטוגלית. ב-16 באוגוסט ערך את הופעת הבכורה שלו במועדון, בניצחון 2-0 על מוריירנסה במסגרת המחזור הראשון בליגה לעונת 2015/2016. ב-25 באוקטובר הבקיע את שער הבכורה שלו בליגה, בתיקו 1-1 נגד טונדלה במסגרת המחזור השמיני בליגה. בסך הכל ערך 30 הופעות ליגה במהלך תקופת ההשאלה, בהן הבקיע שלושה שערים. ב-20 ביולי 2016 הושאל רודריגש למשך עונה אחת לפאסוס די פריירה מליגת העל הפורטוגלית. ב-20 באוגוסט ערך את הופעת הבכורה שלו במועדון, בהפסד 1-0 לספורטינג ליסבון במסגרת המחזור השני בליגה לעונת 2016/2017. בסך הכל ערך 26 הופעות ליגה במדי המועדון במהלך תקופת ההשאלה. ב-29 ביוני 2017 הושאל רודריגש לרויאל אנטוורפן מליגת העל הבלגית. ב-19 באוגוסט ערך את הופעת הבכורה שלו במועדון, בניצחון 2-1 על מכלן במסגרת המחזור הרביעי בליגה לעונת 2017/2018. ב-27 באוגוסט הבקיע את שערי הבכורה שלו במועדון, צמד שערים בניצחון 4-3 על אוסטנדה במסגרת המחזור החמישי בליגה. ב-15 באוגוסט 2018 חתם על חוזה קבוע לשלוש שנים במועדון. בסך הכל ערך 76 הופעות ליגה במדי המועדון, בהן הבקיע תשעה שערים. ב-15 בינואר 2021 חתם רודריגש על חוזה לשלוש שנים וחצי בפמליקאו מליגת העל הפורטוגלית. ב-17 בינואר ערך את הופעת הבכורה שלו במועדון, בניצחון 2-1 על ק.ד. סנטה קלרה במסגרת המחזור ה-14 בליגה לעונת 2020/2021. ב-21 במרץ הבקיע את שערי הבכורה שלו במועדון, צמד שערים בניצחון 4-0 על מאריטימו במסגרת המחזור ה-24 בליגה. רויאל אנטוורפן הגביע הבלגי (1): 2018/2019 איבו רודריגש, באתר Transfermarkt איבו רודריגש, באתר Soccerway איבו רודריגש, באתר FootballDatabase.eu FC Porto: Otávio e Ivo Rodrigues também seguem para Guimarães באתר Mais Futebol, ‏ 2 בפברואר 2015 (בפורטוגזית) FC Porto: Ivo Rodrigues cedido ao Arouca באתר Mais Futebol, ‏ 1 באוגוסט 2015 (בפורטוגזית) OFICIAL: FC Porto cede Ivo Rodrigues ao Paços de Ferreira באתר TVI 24, ‏ 20 ביולי 2016 (בפורטוגזית) FC Porto: Ivo Rodrigues é o primeiro a seguir para a Bélgica באתר Be Soccer, ‏ 29 ביוני 2017 (בפורטוגזית) OFICIAL: Ivo Rodrigues no Antuérpia até 2021 באתר TVI 24, ‏ 15 במאי 2018 (בפורטוגזית) Ivo Rodrigues reforça o Famalicão em definitivo באתר Rádio Renascença, ‏ 15 בינואר 2021 (בפורטוגזית)
גזר גמדי

גזר גמדי הוא גזר שנקטף לפני שהגיע לבשלות ונמכר בגודל קטן יותר. בישראל נקראים בשם זה גם גזרים רגילים שנחתכים לחתיכות קטנות. השורשים הבוסריים של צמח הגזר נקצרים לפעמים כתוצאה מדילול היבול, אך גם מגודלים בגודל זה כגידול מיוחד. זנים מסוימים של גזר פותחו לשימוש בשלב זה. זן אחד כזה הוא 'Amsterdam Forcing'. תהליך זה פותח בחוות Beechnut, שנקנתה על ידי חוות Zellwin. חוות אלו פיתחו במקור מזון למלחמת העולם השנייה, אך רצו למכור מזון לאזרחים. צוות של שניים הוביל את המחקר. לדברי חברת Dole, גזר גמדי מתוק ונימוח יותר מגזר גדול. נטילת גזרים מגודלים לחלוטין וחיתוכם לגודל קטן יותר היה חידוש שנעשה על ידי חקלאי גזר מקליפורניה בשם מייק יורוסק בשנת 1986. בשנת 2006, כמעט שלושה רבעים מהגזר החתוך הגמדי הטרי המיוצר בארצות הברית הגיעו מבייקרספילד, קליפורניה. חוות Bolthouse וחוות Grimmway הן המגדלים, המעבדים והמשלחים הגדולים בעולם של גזר גמדי חתוך. בתהליך הייצור מכניסים גזר גדול למכונה וחותכים לחתיכות בגודל 51 מילימטרים, לאחר מכן משייפים אותם עד לגודל המתאים וקצותיהם מעוגלים. הסומק הלבן הנראה לפעמים על פני הגזר נגרם מהתייבשות של החלק שנחתך. גזרים גמדיים חתוכים נוטים לכך יותר מכיוון שכל שטח הפנים שלהם הוא משטח חתוך. אחסון בטמפרטורה נמוכה ולחות גבוהה יכולות למזער את התופעה. בספטמבר 2010, הושקה בארצות הברית יוזמה שיווקית על ידי קבוצה של קרוב ל-50 יצרני גזר בראשות חוות Bolthouse (המכנים את עצמם "חבורה של חקלאי גזר") שביקשו לקדם גזר חתוך לתינוקות כחלופה לג'אנק פוד. הקמפיין חיקה טקטיקות המופעלות בדרך כלל על ידי משווקי מזון חטיפים, כולל אריזות דמויות חטיפים; פרסומות טלוויזיה בנושאים עתידניים, מיניים וספורט אקסטרים; מכונות אוטומטיות לגזר בבתי ספר; אתר אינטרנט ומשחק לטלפון. ערך מילוני בנושא גזר גמדי, בוויקימילון אתר התאחדות הגזר הגמדי באמריקה "The True Story of Baby Carrots – Origin and Evolution". World Carrot Museum. "Baby Carrots". Dole Europe. אורכב מ-המקור ב-21 במאי 2009. נבדק ב-21 במרץ 2009. {{cite web}}: (עזרה) Weise, Elizabeth (11 באוגוסט 2004). "Digging the baby carrot". USA Today. ארכיון מ-21 בדצמבר 2013. נבדק ב-20 במרץ 2014. {{cite news}}: (עזרה) McGray, Douglas (22 במרץ 2011). "How Carrots Became The New Junk Food". Fast Company. {{cite news}}: (עזרה) Mikkelson, Barbara. "Carrot and Shtick". Snopes. נבדק ב-2 בנובמבר 2013. {{cite web}}: (עזרה) Horvitz, Bruce (3 בספטמבר 2010). "Baby Carrots Take On Junk Food with Hip Marketing Campaign". USA Today. {{cite news}}: (עזרה)
יחסי אפגניסטן–נפאל

יחסי אפגניסטן–נפאל הם היחסים הדיפלומטיים בין אפגניסטן לנפאל. לאפגניסטן יש יחסים עם נפאל דרך שגרירות אפגניסטן בניו דלהי (אנ'). לשתי המדינות יש יחסים בילטרליים ארוכים ושתיהן חברות בארגון הדרום-אסיאתי לשיתוף פעולה אזורי. היחסים החלו בתקופת המלחמה האנגלו-אפגנית הראשונה. ב-1839 הצטרפו אלפי חיילים נפאלים מיחידות הגורקה ל"צבא האינדוס". לא ידוע כמה מהם נהרגו בזמן המלחמה. עם זאת, ידוע כי מאות לוחמים אלה היו תחת מצור. חיילים נפאלים נשלחו על ידי ראש הממשלה צ'אנדרה שומשר ג'אנג בהדור ראנה (אנ') למערכה על וזיריסטן (1919–1920) בגבול עם פקיסטן. היחסים הדיפלומטיים הרשמיים כוננו ב-1 ביולי 1961. לוחמי גורקה בריטים נלחמו כחלק מכוח הסיוע הביטחוני הבין-לאומי של נאט"ו באפגניסטן בין השנים 2001 ל-2014. הנסיך הארי, דוכס סאסקס שירת גם כחלק מכוח זה באפגניסטן ב-2007. נשיא אפגניסטן אשרף ע'ני אחמדזאי ביקר בנפאל בשנת 2014 כדי לפגוש את נשיא נפאל רם ברן ידב (אנ'). הם דנו בדרכים להעמקת היחסים הבילטרליים, במיוחד במסגרת הארגון הדרום-אסיאתי לשיתוף פעולה אזורי. במהלך מלחמת אפגניסטן מאבטחי הגורקה הנפאלים שנשכרו על ידי קבלנים פרטיים מילאו תפקיד מכריע בהגנה על מקומות דיפלומטיים ופקידויות באפגניסטן. לא פחות מ-15,000 היו במדינה, והיה להם שכר טוב למרות המצב באפגניסטן. בשנת 2016 13 קבלנים נפאלים שהגנו על שגרירות קנדה בקאבול נהרגו בפיגוע התאבדות. לאחר נפילת קאבול ב-2021, ניסתה ממשלת נפאל לפנות את כל הנפאלים השוהים באפגניסטן. לקטמנדו אין שגרירות בקאבול, ושגרירות אפגניסטן בניו דלהי משמשת כשגרירות במקום זאת. "Bilateral Relations - Ministry of Foreign Affairs Nepal MOFA". mofa.gov.np. נבדק ב-2021-09-10. "The Prince of Wales and Prince Harry present medals to the Gurkhas | The Royal Family". royal.uk. נבדק ב-2021-09-10.
קולדוול (איידהו)

קולדוול (באנגלית: Caldwell) היא עיר במחוז קניון שבאיידהו ומושב המחוז. האוכלוסייה הייתה 59,996 בזמן מפקד 2020 של ארצות הברית. קולדוול נחשבת לחלק ממטרופולין העיר בויסי. קולדוול היא המיקום של מכללת איידהו. מיקומה הנוכחי של קולדוול הוא לאורך מעבר טבעי לפנים היבשת וצפון מערב הפסיפיק של ארצות הברית. שבטים אינדיאנים מהחוף המערבי, צפון איידהו ועד קולורדו היו מגיעים לגדות נהר בויזי לירידים שנתיים, או מפגשים. מגלי ארצות וסוחרים אירופאים, ברזילאים, ארמנים וכמה חוקרים אוסטרלים הלכו עד מהרה בשבילים שהותירו ילידים אמריקאים ומהגרים מלאי תקווה חישלו מאוחר יותר את שביל אורגון והלכו בשבילים, שעכשיו היו מוקשחים, כדי לשפר את חייהם במדינת אורגון. לפי הלשכה למפקד האוכלוסין של ארצות הברית, לעיר שטח כולל של 57.3 קילומטרים רבועים, מתוכם, 57.14 קילומטרים רבועים הם שטח יבשתי ו-0.16 מים. נכון למפקד 2020, היו בעיר 59,996 נפשות ו-18,283 משקי בית. צפיפות האוכלוסין הייתה 2,625.4 אנשים לכל מייל רבוע (1,631.4 נפש לקילומטר רבוע). ההרכב הגזעי של העיר היה 69.1% לבנים, 0.4% אפרו אמריקאים, 1.3% ילידים אמריקאים, 0.8% אסייתים, 0.2% תושבי האי האוקיינוס השקט ו-8.4% משני גזעים או יותר. אלה ממוצא היספני או לטיני היוו 37.5% מהאוכלוסייה. 56.7% מהאוכלוסייה היו לבנים שאינם היספנים. 32.9% מהאוכלוסייה היו מתחת לגיל 18, ו-9.2% היו מתחת לגיל 5. אנשים מעל גיל 65 היוו 9.4% מהאוכלוסייה. ההרכב המגדרי של העיר היה 51.1% נשים ו-48.9% גברים. ההכנסה החציונית של משק הבית הייתה 59,795 דולר, וההכנסה החציונית לנפש הייתה 21,521 דולר. 12.1% מהאוכלוסייה היו מתחת לקו העוני. אינדיאן קריק במרכז העיר, קלדוול אינדיאן קריק במרכז העיר קלדוול בריכה ציבורית בקולדוול מדיה וקבצים בנושא קולדוול בוויקישיתוף קולדוול, באתר אנציקלופדיה בריטניקה (באנגלית) קולדוול, ברשת החברתית פייסבוק "Find a County". National Association of Counties. אורכב מ-המקור ב-2011-05-31. נבדק ב-2011-06-07. United States Census Bureau. "QuickFacts Caldwell city, Idaho". נבדק ב-20 בנובמבר 2022. {{cite web}}: (עזרה)תחזוקה - ציטוט: url-status (link) "US Gazetteer files 2010". United States Census Bureau. אורכב מ-המקור ב-2012-07-02. נבדק ב-2012-12-18.